Document ID: 32006R1154

A BIZOTTSÁG 1154/2006/EK RENDELETE
(2006. július 27.)
a 327/98/EK rendelet értelmében 2006 júliusának első tíz munkanapja során benyújtott, rizs behozatalára irányuló kérelmekre vonatkozó behozatali engedélyek kibocsátásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1),
tekintettel a rizs és a törmelékrizs behozatalára vonatkozó egyes vámkontingensek megnyitásáról és kezeléséről szóló, 1998. február 10-i 327/98/EK bizottsági rendeletre (2) és különösen annak 5. cikke (2) bekezdésére,
mivel:
Azon mennyiségek vizsgálata szerint, amelyekre rizs tekintetében behozatali engedélyek iránti kérelmeket adtak be a 2006. júliusi részlet keretében, helyénvaló a szóban forgó kérelmekben szereplő mennyiségekre - adott esetben csökkentési együttható alkalmazásával - behozatali engedélyek kibocsátását előírni, valamint a rendelkezésre álló, illetve a következő részletre átvezetendő mennyiségeket és a különböző kontingensek keretében rendelkezésre álló teljes mennyiségeket meghatározni.
ELFOGADTA EZT A RENDELETET:
1. cikk
(1) A rizsre vonatkozóan a 327/98/EK rendelet által megnyitott vámkontingens keretében 2006 júliusának első tíz munkanapja során benyújtott és a Bizottságnak bejelentett kérelmek tekintetében csökkentési együtthatót kell alkalmazni a rendelet mellékletében meghatározott százalékos arányok szerint.
(2) A 2006. júliusi részlet keretében rendelkezésre álló, illetve a következő részletre átvezetendő mennyiségeket, valamint a 2006. szeptemberi részlet keretében rendelkezésre álló teljes mennyiségeket a melléklet rögzíti.
2. cikk
Ez a rendelet 2006. július 28-án lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. július 27-én.

Labels: 3
17